Randang
Randang dagiang ko masakan tradisional khas dari Sumatera Barat, Indonesia. Bahan utamonyo dagiang sapi jo santan, lado dan bumbu. Randang lah terkenal di masyarakaik di Indonesia dan di lua nagari (umumnyo Negeri Sembilan di Malaysia.
Untuak mambuek randang, dagiang sapi dimasak jo santan karambia dan campuran babagai bumbu khas Indonesia, antaro lain lado, langkueh, sarai, bawang dan aneka bumbu lainnyo nan biaso disabuik jo (Pamasak).
Randang punyo tampek tahormat dalam adat budayo masyarakaik Minangkabau. Filosofi randang untuak masyarakaik Minang di Sumatra Barat yaitu musyawarah, nan barangkaik dari 4 bahan pokok, yaitu:
- Dagiang, lambang dari Niniak Mamak (para pamimpin Suku adat)
- Karambia, lambang Cadiak Pandai (Kaum Intelektual)
- Lado, lambang Alim Ulama nan padeh, tageh untuak maajaan syarak (agama)
- Pamasak, lambang dari kasaluruhan masyarakaik.
Sajarah Randang[suntiang | suntiang sumber]
Badasarkan sajarahnyo, randang partamo kali dibuek atau diciptaan di nagari Minangkabau. Manuruik pendapat dari masyarakaik Minangkabau, randang alah ado samanjak zaman dahulu kamudian alah manjadi masakan tradisi yang disajikan di sadoalah kegiatan masyarakaik Minangkabau. Karano masakan tradisi, randang iko dipakiroan alah lahia samanjak urang Minangkabau mangadoan acara adat partamonyo. Samanjak itu, seni mamasak randang bakambang ka wilayah rantau babudayo melayu diantaronyo : Riau, Mandailing, Jambi hinggo ka nagari sabarang Nagari Sambilan Malaysia yang banyak dihuni parantau Minangkabau. Dek karano itu randang samakin dikenal dek urang Sumatera khususnya Sumatera Barat sama Nagari Sambilan, Malaysia. Kalau manuruik hikayaik sastra melayu klasik takah Hikayat Amir Hamzah yang manunjuakkan kalau randang itu alah adoh samanjak 1550-an (kiro kiro abaik 16).
Lahianyo randang di Minangkabau indak lapeh dari pangaruah babarapo negara, misalnyo bumbu-bumbu masak dari padagang Gujarat, India. Karano dimasak sampai kariang makonyo randang diingek urang Minangkabau bawarno itam sarato indak mampunyoi kuah.
Pautan lua[suntiang | suntiang sumber]
- (Indonesia) Resep memasak rendang
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn